สวัสดีค่ะ หนูมีเพศสัมพันธ์กับแฟนหลังกินยาคุมฉุกเฉินหลายครั้ง ครั้งแรกกินยาคุมฉุกเฉินไปวันที่7 หลังวันที่11 ได้มีเพศสัมพันธ์แล้วกินไปอีกครั้ง แต่หลังจากนั้นวันที่ วันที่ 16-17 ได้มีเพศสัมพันธ์อีกครั้ง จำเป็นต้องกินอีกไหมค่ะ หรือมีวิธีป้องกันแบบไหนไม่ให้เกิดท้องบ้างค่ะ
สวัสดีค่ะ ยาาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%แต่อย่างไรก็ตามเมื่อเทียบกับวิธีการคุมกำเนิดแบบอื่นแล้ว การรับประทานยาคุมกำเนิดฉุกเฉินมีประสิทธิภาพต่ำกว่า โดยวิธีอื่นเช่นการใช้ถุงยางอนามัย ยาคุมกำเนิดรายเดือน ฉีดยาคุม ฝังยาคุม มักมีโอกาสผิดพลาดน้อยกว่า 1% ถ้าใช้อย่างถูกต้อง อีกทั้งยาคุมฉุกเฉินมีผลข้างเคียงได้มากเช่น เลือดออกกะปริดกระปรอยทางช่องคลอด คลื่นไส้ อาเจียน ประจำเดือนมาคลาดเคลื่อนดังนั้นยาคุมกำเนิดฉุกเฉินควรเอาไว้ใช้ตอนฉุกเฉินเท่านั้น เช่นกรณีที่ถูกล่วงละเมิดทางเพศ มันเป็นการป้องกันหลังมีเพศสัมพันธ์ค่ะ คือมันจะป้องกันการตั้งครรภ์ก่อนที่จะกิน ถ้ากินแล้ว ไปมีเพศสัมพันธ์ ยาก็จะไม่ได้ป้องกันค่ะ ถ้ามีเพศสัมพันธ์ไปแล้วจะป้องกันการตั้งครรภ์ วิธีที่สะดวกและใช้ได้ง่ายก็คงมีแค่ยาคุมฉุกเฉินค่ะแนะนำว่าหากจะมีเพศสัมพันธ์เป็นประจำควรใช้วิธีการคุมกำเนิดที่มีประสิทธิภาพสูงและผลข้างเคียงต่ำดังวิธีที่กล่าวไป ตอนนี้ให้สังเกตอาการหลังรับประทานยา หากมีเลือดออกมากทางช่องคลอดผิดปกติ ปวดหน่วงท้องน้อย ประจำเดือนมาช้ากว่า 35 วัน ควรปรึกษาสูตินรีแพทย์ค่ะ